ઘરે આપણે જ્યારે કોઇ પણ કાચા શાકભાજી ખાઇએ છીએ ત્યારે તેને વ્યવસ્થિત રીતે ધોઇ લઇએ છીએ. પરંતુ રેસ્ટોરન્ટમાં કે હોટલમાં આપણે હાઇજિનની અપેક્ષા ના રાખી શકાય. તે સિવાય સલાડ તેમજ સૂપ માટે કાપીને રાખવામાં આવેલા શાકભાજી પણ તાજા હોતા નથી. કલાકો સુધીને કાપીને ફ્રિઝરમાં ફ્રિઝ કરીને મુકેલા શાકભાજીમાં આમ પણ કોઇ ન્યુટ્રીશન હોતા નથી. આ સિવાય બહાર સુપને વધારે થીક કરવા માટે કોર્ન ફ્લોર વાપરવામાં આવે છે જેમાં કોઇ પણ પ્રકારના ન્યુટ્રીશન હોતા નથી. તે ફક્ત કેલરી જ આપે છે. આ ઉપરાંત તેમાં નાંખવામાં આવતું મીઠું તેમજ ખાંડ શાકભાજીના પોષકતત્વોને શરીર સુધી પહોંચવા દેતુ નથી.